શિક્ષણનું હબ ગણાતા રાજકોટમાં ૯૯.૯૯ પીઆર મેળવતા વિદ્યાર્થીઓનું ભવ્ય સ્વાગત કરવામાં આવ્યું હતું તો અન્ય વિદ્યાર્થીઓએ પણ ગરબા રમી બોર્ડના પરિણામને ખુશીથી વધાવી લીધું હતું. રાજકોટ જિલ્લામાં ધોરણ ૧૦ માં ૩૭ કેન્દ્ર પરથી વિદ્યાર્થીઓએ પરીક્ષા આપી હતી. જેમાં કોટડાસાંગાણી કેન્દ્રનું સૌથી વધુ ૯૨.૯૫ ટકા પરિણામ રહ્યું હતું. જયારે રાજકોટ શહેરમાં પશ્ચિમ વિભાગનું સૌથી વધુ ૯૧.૯૨ ટકા પરિણામ રહ્યું હતું. રાજકોટ જિલ્લામાં ૪૩૯૬૯ વિદ્યાર્થીઓએ ધોરણ ૧૦ ની પરીક્ષા આપી હતી. જેમાં A 1 ગ્રેડમાં ૯૯૬ , A 2 ગ્રેડમાં ૩૫૩૯ વિદ્યાર્થીઓ ઉતીર્ણ થયા હતા. રાજકોટ જિલ્લામાં 0 ટકા પરિણામ ધરાવતી શાળા ૨ થી વધીને ૬ થઇ છે. જેની સામે ૧૦૦ ટકા પરિણામવાળી શાળાની સંખ્યા પણ ૧૦ થી વધીને ૩૯ થઇ હતી.